JY LEES NOU So grimeer jy jouself 'natuurlik' in net 6 stappe
As vrou is dit soms moeilik om geen grimering te dra, want daai lastige puisie het alweer kop uitgesteek of jy moet ongewenste vlekke verbloem. Bly kalm, ons wys jou hoe om die perfekte natuurlike voorkoms in slegs ses stappe te kry.
Grimeervoorkomste met min of geen grimering is deesdae baie gewild en die sangeres Alicia Keys wys presies hoe baie jy met min grimering kan doen. Dit spaar tyd voor die spieël, dis goed vir jou vel en lyk absoluut beeldskoon.
Last night was a beautiful vibe ?????? Big love to all the women making a powerful mark at @Billboard women in music. ? ? And thank you to @AmericanExpress for the Amex impact award! I'm so grateful at how much deeper the impact is when we're together! Shine!! ???
Wat jy vir hierdie voorkoms nodig gaan kry:
Maak seker jou gesig is behoorlik gewas, gereinig en bevogtig. Gebruik 'n roombevogtiger vir droë vel en 'n alkoholvrye een vir 'n sensitiewe vel.
Noudat jou vel goed voorberei is, is dit tyd om alle ongewensde vlekke en areas te verbloem.
Vir dié grimeervoorkoms gaan jy geen onderlaag gebruik nie, so maak seker dat die skakering van jou verbloemer baie na aan jou velkleur is.
Fokus op die areas onder jou oë en maak seker jy versprei dit eweredig sodat dit goed met die res van jou gesig inmeng.
Onthou: Jy hoef nie die hele oppervlak van jou gesig te bedek nie, net die belangrike gedeeltes.
Vir dié grimeervoorkoms hoef jy nie jou wenkbroue baie donker in te kleur nie. Vul slegs jou wenbroue indien dit nodig is.
Wend ligweg blosser aan. Maak ook seker jy kies die regte skakering vir jou velkleur. Vir dié voorkoms werk 'n ligte rooskleurige- of perskekleurige blosser die beste.
Pragtige vol wimpers lyk altyd beeldskoon, so dis die een grimeeritem wat jy behoorlik kan aanwend. Omdat jy nie oogpotlood vir hierdie voorkoms gebruik nie, kan jy twee tot drie lae maskara aan die boonste en onderste wimpers aanwend.
Indien jy nie 'n aanhanger van dié skakerings is nie kan jy 'n vleeskleurige lipstiffie op lipglans aanwend om jou voorkoms af te rond.